Иван Вазов
Нощна песен

chitanka.info

Спи Охрид. Страшна тишина гробовна.

Съпрузите почиват мълчешком.

Веднага в къщи, тихо, крадешком,

децата песен писнаха бунтовна.

— Жена, да млъкнат — каза бързешком

бащата, щом чу песента чаровна. —

Иди!… Не, чакай малко… Ах, не повна

такава песен страшна, като гром!

Що пеят? Скоро, жено, спри ги!

Глупците готвят ми въже, вериги!

Иди!… Не… стой… да чуйм що казва там.

Жена мари!… Настръхва ми косата.

Словата страшни — сладко на душата.

О, Господи! Вдъхни им разум тям!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.